stanford-oval/wikipedia huggingface dataset:
My Spanish Heart
הערות שוליים

↑  Chick Corea Interview, Mark Towns (באנגלית אמריקאית)
↑  Musica Jazz, Italy | Chick Corea (באנגלית אמריקאית)
1 2  Omny Studio is the complete audio management solution for podcasters, Radio Stations, אלבום לאי בודד - Chick Corea - My Spanish Heart - אלבום לאי בודד - מנחם גרנית - Omny.fm, באתר omny.fm
↑  ביקורת על האלבום באתר AllMusic
↑  ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 305
↑  ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 50
↑  Christgau, Robert (June 27, 1977). "Christgau's Consumer Guide". The Village Voice. New York. Retrieved February 28, 2016.
↑  Album Search for "my spanish heart", AllMusic (באנגלית)
↑  Song of the Day: Chick Corea, "Armando’s Rhumba", JAZZIZ Magazine, ‏2021-02-16 (באנגלית אמריקאית)
↑  Armando’s Rhumba, Scientology Network, ‏2021-03-14 (באנגלית)
↑  אף על פי שתפקיד מחיאות הכפיים נשמע סתמי על פניו, יש לו משמעות רבה בחלק משירי האלבום, כהשפעה מהמוזיקה הלטינית, בה משתמשים פעמים רבות במחיאות כפיים ככלי ריתמי. כך למשל, בשיר "Armando's Rumba", מחיאות הכפיים הן הכלי הריתמי המרכזי
| --- | --- |
בקרת זהויות :  MusicBrainz release group: 9d0ba007-2eaf-3764-894c-a74e77b49846 
צ'יק קוריאה
אבן בוץ

| --- | --- |
אבן בוץ מהחוף המערבי של העיירה ליים רג'יס בדורסט שבאנגליה
אבן בוץ מהחוף המערבי של העיירה ליים רג'יס בדורסט שבאנגליה
 סוג הסלע:  סלע משקע
 סביבת היווצרות:  ימית
 הרכב:  מינרלי חרסית, קוורץ, פצלת השדה, כלוריט וביוטיט
 תכונות וזיהוי:  סלע רך (לעיתים קשה) ופריך, חלק למגע, שצבעו משתנה שחור, לבן, חום, אפור, אדום, כתום וירוק
אבן בוץ היא סלע משקע דק גרגיר המורכב בעיקר מגרגירי טין ומגרגירי חרסית שמקורם מבוץ ומסלעי חרסית.
הגדרה

אין הסכמה כללית על ההגדרה של סלע כאבן בוץ, ויש המכלילים בה סלעי משקע דקי גרגיר אחרים דוגמת אבן טין, חרסית (Claystone) וחוואר תחת הכותרת "סלע בוץ".
ההגדרה הנפוצה לאבן בוץ היא סלע משקע קלאסטי. הבנוי מלפחות חמישים אחוז של כמות זהה של גרגירי טין וחרסית. גרגירי טין, או גם לוטיטים, מוגדרים כגרגרים שגודלם בין 1/16 מ"מ (0.063 מ"מ) ל-1/256 מ"מ (0.002 מ"מ) על פי סולם ונטוורת, או בין 4 ל-8 על פי סולם פי (φ). גרגירי חרסית, או גם פליטים, מוגדרים כגרגרים שגודלם קטן מ-1/256 מ"מ (0.002 מ"מ) על פי סולם ונטוורת או מעל ל-8 על פי סולם פי (φ). גודל זה לא מאפשר לראות את הגרגירים בעין בלתי מזוינת, אלא במיקרוסקופ בלבד. הגדרה אחרת דורשת שלפחות שליש מהסלע יהיה מגרגירי טין ושליש מגרגירי חרסית.
ארגיליט (Argillite) הוא סוג מיוחד של אבן בוץ.
היווצרות

תהליך ההיווצרות של אבן הבוץ מתחילה בשקיעה של משקעים דוגמת חרסית, טין ובוץ על קרקעית אגמים, קרקעית הים או באזורי גאות. הצטברות מתמשכת של משקעים מפעילה לחץ על המשקעים בתחתית שגורם לסילוק הנוזלים ולהתמצקות המשקעים.
65% מכלל סלעי המשקע על פני כדור הארץ עשויים מאבן בוץ.
תיאור

אבן בוץ הוא סלע רך (לעיתים קשה) ופריך, חלק למגע, שצבעו משתנה: שחור, לבן, חום, אפור, אדום, ירוק וכחול. הרכב המינרלים באבן הבוץ משתנה והוא מכיל בדרך כלל מינרלי חרסית יחד עם קוורץ, פצלת השדה (אורתוקלז ופלגיוקלז) ומינרלים מקבוצת הנציצים (ביוטיט, כלוריט, מוסקוביט). לעיתים יש בסלע תחמוצות ברזל ואז הוא מקבל גוון אדמדם או כתום, לעיתים גונו שחור בשל תכולת פחמן או פיריט. אבני בוץ שונים בצורה משמעותית מאבני חול בשל הנקבוביות הקטנות יותר שלהם והנטייה שלהם להכיל כמות משמעותית של חרסית. טעות מקובלת היא לזהות אבן בוץ כפצלים, אבל אין באבן בוץ את תכונת הפצילות והלוחות הדקים הנוצרים ממנה האופייניים לפצלים. הסיבה להיעדר שכבות או הפצילות באבן הבוץ היא ככל הנראה בשל המרקם המקורי או שאורגניזמים מתחפרים הפריעו לתהליך השיכוב בטרם הוא עבר הסתלעות. כתלות בנסיבות היווצרותו יכולים להופיע באבן בוץ סדקים כמו שמופיעים במשקע חרסית חשוף לשמש.
שימושים

לא ניתן להשתמש באבן בוץ לבנייה בשל רכותה, אבל כמה שבטי אינדיאנים השתמשו באבני בוץ לגילוף ותכשיטים, שימושים שלרכותה של האבן היה דווקא יתרון. בני האנסאזי הקדומים השתמשו בארגיליט בגוונים של טורקיז וכתום לתכשיטים. בני ההאידה (Haida) מקולומביה הבריטית ידועים בגילוף מארגיליט מיוחד בצבע שחור המצוי במקום אחד בלבד באי גרהאם.
הערות שוליים

↑  צ'סטר ונטוורת (Chester K. Wentworth) הציע את השיטה למיון גרגירים של סלעי משקע ב-1922
↑  ויליאם קרומביין (William Krumbein) הציע לפשט את סולם ונטוורת בעזרת שימוש בערך השלילי של הלוגריתם על בסיס 2. סיכום הגדלים על פי שתי השיטות מצוי ב-Sediment Grain Size Categories
1 2  What Is Mudstone?, אם כי במקום אחר כלולים במספר זה כל הסוגים המוגדרים כסלע בוץ (כלומר גם אבן טין, חרסית, חוואר ופצלים).
↑  Mudstone
↑  באנגלית lithification תהליך שבו משקע רך הופך לסלע נוקשה
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
אגאי יחזקאל

| --- | --- |

 לידה:  19 באפריל 1966 (בן 58) כ"ט בניסן ה'תשכ"ו
 מדינה:  ישראל 
 השתייכות:   צבא הגנה לישראל
 תקופת הפעילות:  1984–2016 (כ־32 שנים)
 דרגה:    תת-אלוף
 תפקידים בשירות
 מפקד גדוד 9 בחטיבה 401  מפקד חטיבת קרייתי  מפקד המרכז לאימונים באש  מפקד חטיבה 188  מפקד עוצבת עידן  קצין שריון ראשי  מפקד עוצבת הפלדה  ראש חטיבת התכנון באגף התכנון
 פעולות ומבצעים
   המערכה ברצועת הביטחון  האינתיפאדה השנייה   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 תפקידים אזרחיים
 מנכ"ל מפלגת "חוסן לישראל"  מנכ"ל "כחול לבן"  יו"ר "אוצר התיישבות היהודים"  ראש מטה "מנהלת תקומה"
 
אגאי יחזקאל (במרכז) עם הרמטכ"ל בני גנץ (מימין) ומפקד זרוע היבשה סמי תורג'מן (משמאל), במהלך אימון חטיבת כפיר, יוני 2011.
אגאי יחזקאל (נולד ב-19 באפריל 1966) הוא תת-אלוף במילואים בצה"ל. בתפקידו האחרון שימש ראש חטיבת תכנון באגף התכנון. לפני כן כיהן כמפקד עוצבת הפלדה, וכקצין שריון ראשי.
ביוגרפיה

יחזקאל גדל בפתח תקווה ולמד בתיכון ברנר המקומי. ב-1984 התגייס לצה"ל ושובץ בחיל השריון בחטיבה 7. בשריון עבר יחזקאל הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים בגדוד 75. בתפקידיו הבאים שירת כקצין מבצעים של הגדוד ומפקד פלוגה בשנים 1987–1988. יחזקאל שירת כמפקד פלוגה וסגן מפקד גדוד בחטיבה 460, ועבר הכשרה בבסיס הצבא האמריקאי בפורט נוקס. ב-1995 הועלה לדרגת סא"ל ומונה למפקד גדוד עשת (גדוד 9) בעוצבת עקבות הברזל (חטיבה 401). ב-1998 מונה לסגן מפקד חטיבה 7, וב-1999 לראש זירת צפון בחטיבת המבצעים.
בשנת 2000 קודם לדרגת אלוף-משנה ומונה למפקד חטיבת מילואים, חטיבה 4, במקביל עמד בראש המרכז לאימונים באש במל"י. בין השנים 2003 ל-2005 כיהן כמפקד חטיבה 188. ב-2006 מונה לראש מחלקת התכנון בחטיבת המבצעים של אגף המבצעים וב-2007 קודם לדרגת תת-אלוף ומונה למפקד עוצבת עידן (אוגדה 340) בפיקוד מרכז. ביולי 2008 התמנה לקצין שריון ראשי ובאפריל 2010 מונה למפקד עוצבת הפלדה, תפקיד בו כיהן עד מאי 2012. בתפקידו האחרון שימש ראש חטיבת התכנון באגף התכנון.
בשנת 2019 הצטרף יחזקאל לפוליטיקה, כשמונה מטעמו של בני גנץ ומפלגת "חוסן לישראל" לאחראי על ההתנהלות התקציבית של רשימת "כחול לבן". בהמשך, לקראת הבחירות לכנסת ה-22, מונה למנכ"ל "כחול לבן". עם הקמת הממשלה במאי 2020, פורסם כי שכרו במהלך תקופת הבחירות עמד על כ-80 אלף שקלים בחודש. הוא התפטר מתפקידו בנובמבר 2020.
בעקבות מלחמת חרבות ברזל מונה לראש מטה מנהלת תקומה.
יחזקאל בוגר תואר ראשון בכלכלה מאוניברסיטת חיפה ומוסמך המכללה לביטחון לאומי. הוא נשוי ואב לשלושה.
הערות שוליים

↑  אנשיל פפר, סבב מינויים במטכ"ל: אגאי יחזקאל לחטיבת התכנון, רוני נומה למל"י, באתר הארץ, 27 ביוני 2011
↑  טל שניידר, ‏מה יקבלו כל אחת מהמפלגות שהתאחדו? ההסכמים הפוליטיים נחשפים, באתר גלובס, 27 בפברואר 2019
↑  יובל קרני, השכר המנופח של מקורבי גנץ, באתר ynet, 18 במאי 2020
↑  טל שלו‏, מנכ"ל חוסן לישראל אגאי יחזקאל התפטר מתפקידו, באתר וואלה, 1 בנובמבר 2020
אובאלה

| --- | --- |

 מדינה:  קמרון קמרון
 אזור:  אזור המרכז
 ראש העיר:  אדיבה סימון פייר
 גובה:  539 מטרים
 אוכלוסייה:  ‏
  ‑ בעיר:  29,054 (2005)
 קואורדינטות:  4°10′09″N 11°32′09″E﻿ / ﻿4.1691666666667°N 11.535833333333°E﻿ / 4.1691666666667; 11.535833333333 
 אזור זמן:  UTC +1
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אובאלה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אובאלה(למפת אזור המרכז רגילה) יאונדה ננגה-אבוקו באפיה נטואי המזרח הדרום אדמאווה החוף המערב צפון-מערבאובאלה(למפת אזור המרכז מוגדלת) יאונדה ננגה-אבוקו באפיה נטואי המזרח הדרום אדמאווה החוף המערב צפון-מערבאובאלה  he tabBackground:;tabBorder:#aaa;defaultTab:0;
 
אובאלה (בצרפתית: Obala) היא עיירה בקמרון שנמצאת באזור המרכז.
גאוגרפיה

אובאלה ממוקמת כ-32 ק"מ מבירת המדינה ומבירת האזור יאונדה.
אקלים

הטמפרטורה הממוצעת היא 21 מעלות צלזיוס. החודש הכי חם הוא מרץ (23 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,847 מילימטרים בשנה. חודש אפריל הוא החודש שיש בו הכי הרבה גשם (354 מ"מ גשם), וחודש ינואר הוא החודש שיש בו הכי פחות גשם (7 מ"מ גשם).
תנועה ותחבורה

אובאלה ממוקמת ליד הכביש הלאומי N1 ונמצאת כ-2 ק"מ מהכביש N4.
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  VIAF: 115144647643999262255   WorldCat (עם VIAF): 115144647643999262255 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
אדם פישר

| --- | --- |

 לידה:  9 בספטמבר 1949 (בן 75) בודפשט, הרפובליקה העממית ההונגרית 
 מוקד פעילות:  הונגריה 
 תקופת הפעילות:  מ-1973 
 מקום לימודים:  האוניברסיטה למוזיקה ואמנויות הבמה של וינה, אקדמיה מוזיקלה קיג'אנה 
 עיסוק:  מנצח
 סוגה:  אמנות מוזיקלית, מוזיקה קלאסית 
 שיתופי פעולה בולטים:  התזמורת הקאמרית הדנית
 פרסים והוקרה:  פרס קושוט (2008)  פרס רדנוטי (2015)  פרס וולף לאמנויות (2018)  אזרחות כבוד של בודפשט (2009)  צלב המפקדים של מסדר ההצטיינות של הרפובליקה ההונגרית (2002)  מפקד עם כוכב של מסדר ההצטיינות של הונגריה (2009)  Guido Cantelli Conducting Competition (1973) 
 adamfischer.at
 פרופיל ב-IMDb
 
אדם פישר (בהונגרית: Ádám Fischer נולד ב-9 בספטמבר 1949 בבודפשט) הוא מנצח יהודי-הונגרי. הוא מנהל מוזיקלי כללי של תזמורת היידן האוסטרו-הונגרית, מנצח ראשי של התזמורת הקאמרית הדנית, ומנצח ראשי של התזמורת הסימפונית של דיסלדורף.
ביוגרפיה > ילדות ונעורים

אדם פישר הוא אחיו הבכור של המנצח איוואן פישר. אביו ודודו היו גם הם מנצחים. המשפחה גרה מול בית האופרה של בודפשט. כשאדם היה בן חמש ושמע לראשונה את סימפוניית ההפתעה של יוזף היידן, גמלה בלבו ההחלטה להיות למנצח, כדי שיוכל להבהיל את קהל המאזינים. אדם ואחיו איוואן שרו במקהלת הילדים של בית האופרה הלאומי של בודפשט, והופיעו כשניים משלושת הילדים חליל הקסם של מוצרט. בהיותו בן 7 ערך אדם פישר את הופעת הבכורה שלו כמנצח, כשהוביל להקת ילדים בביצוע סימפוניית הצעצועים.
ביוגרפיה > קריירה

פישר למד נגינה בפסנתר והלחנה בקונסרבטוריון ע"ש בלה בארטוק בבודפשט (Béla Bartók Music High School), וניצוח אצל הנס סווארובסקי בווינה. הוא זכה בפרס ראשון בתחרות גואידו קאנטלי במילאנו. הוא החל את דרכו כעוזר למנצח ופסנתרן חזרות, וזכה לפריצת דרך כמנצח כשהחליף את קרל בהם החולה בניצוח על פידליו. הקריירה שלו החלה בניצוח אופרה במינכן, פרייבורג ועוד ערים בגרמניה. בשנת 1982 הופיע לראשונה באופרה של פריז, בניצוח על "אביר הוורד" של ריכרד שטראוס, וב-1986 ניצח לראשונה בלה סקאלה, מילאנו, על חליל הקסם. בין 1987 ל-1992 היה המנהל המוזיקלי הכללי בקאסל.
בשנת 1973 החל שיתוף הפעולה הממושך של פישר עם האופרה של וינה. בינואר 2017 עוטר בתואר חבר כבוד של הלהקה.
בשנת 1987 ייסד פישר את "תזמורת היידן האוסטרו-הונגרית" באתר המקורי של אחוזת ניקולאוס אסטרהאזי, פטרונו של היידן. התזמורת מופיעה באולם המקורי שבו ניצח היידן על רוב הסימפוניות שלו בחצר הנסיך. פישר יזם את פסטיבל היידן בפריזנשטאדט שבאוסטריה. הוא הקליט את מכלול הסימפוניות של היידן לחברת נימבוס, ההקלטה הדיגיטלית הראשונה של המחזור, עם תזמורתו. ביולי 1989 יזם פישר את פסטיבלי גוסטב מאהלר הראשונים בקאסל. בשנת 1998, התמנה פישר למנצח ראשי של התזמורת הקאמרית הלאומית של דנמרק.
פישר הקליט את כל האופרות סריה של מוצרט עם תזמורת היידן, והוא מקליט את כל הסימפוניות של מוצרט.
בשנת 2006 ייסד פישר את פסטיבל וגנר בבודפשט. הפסטיבל מתקיים לא בבית האופרה אלא באולם קונצרטים, ונעזר במולטי-מדיה להשלמת התפאורות. ההצגות, שאורכן מגיע לעיתים ליותר משש שעות, הן הכלאה בין הצגת אופרה לאופרה קונצרטנטית, אבל הזמרים שרים ללא פרטיטורות ולמעשה, משחקים את תפקידיהם. הפסטיבל מושך מדי שנה קהל של חסידי וגנר נאמנים, כמוהו כפסטיבל ביירויט הוותיק.
בסוף שנת 2010 התפטר פישר ממשרת המנהל המוזיקלי של האופרה הממלכתית של הונגריה במחאה על חוק התקשורת השנוי במחלוקת, שעבר בהונגריה ב-2011.
פישר הצטרף לאנדראש שיף, מיקלוש ינצ'ו ואחרים במכתב פתוח, שגינה את טיפול הממשלה ההונגרית בסוגיות אלה.
פישר זכה לעיטור המופת הדני ממלכת דנמרק ותואר פרופסור לשם כבוד שקיבל מנשיא אוסטריה. ב-2018 זכה בפרס וולף לאמנות, "על היותו מנצח רב השראה ומגן רהוט על זכויות אדם".
הקלטות

פישר הקליט לנימבוס, CBS, EMI, הונגרוטון ודלתה. ב-1982 זכה בגראן פרי דו דיסק. הוא הקליט עם תזמורת היידן האוסטרו-הונגרית את כל הסימפוניות של היידן ושל מוצרט וכן את כל האופרות סריה של מוצרט.
הערות שוליים

↑  https://www.allmusic.com/artist/adam-fischer-mn0001527727/biography
↑  https://www.wiener-staatsoper.at/die-staatsoper/aktuelles/detail/news/maestro-adam-fischer-zum-ehrenmitglied-der-wiener-staatsoper-ernannt/ האופרה של וינה: מאסטרו אדם פישר חבר כבוד באופרה של וינה, 27 בינואר 2017
↑  http://www.dr.dk/Orkestre/DR%20RadioUnderholdningsOrkestret/RUO%20in%20English/20070423081704.htm ‏ 23 באפריל 2016
↑  https://www.reuters.com/article/entertainment-us-music-wagner/conductor-adam-fischer-wagners-music-like-opium-idUSBRE85K12Y20120621 רויטרס, "המוזיקה של וגנר היא כמו אופיום": ריאיון עם אדם פישר על פסטיבל וגנר שייסד בבודפשט
↑  http://nol.hu/kultura/miert_mondott_le_fischer_adam_-821531 ‏ 24 בספטמבר 2010
↑  https://www.independent.co.uk/news/world/europe/hungarys-artists-take-fury-at-media-law-to-brussels-2182028.html  אמנים זועמים על חוק התקשורת: ונסה מוק, האינדיפנדנט, לונדון, "בנאום בבריסל ב-11 בינואר 2011 אמר פישר לכתבים, שרוב תשומת הלב התמקדה בחוק החדש, אבל הבעיות עמוקות הרבה יותר. מדאיגים עוד יותר השינויים המוכנסים בחוקה הלאומית ועליית האנטישמיות, ההומופוביה והקסנופוביה בחברה ההונגרית.
↑  http://haydnphil.org/en/fischer.htm letter on site of Austro-Hungarian Haydn Orchestra מכתב באתר תזמורת היידן
↑  http://www.wolffund.org.il/index.php?dir=site&page=content&cs=3156&langpage אתר קרן וולף
| --- | --- |
בקרת זהויות :  NLI: 987007452866305171  PLWABN: 9810614946905606  BNE: XX1270734  BnF: cb138939450 (data)  GND: 12319783X  ICCU: FERV075327  ISNI: 0000 0001 1476 5483  LCCN: n81080902  MusicBrainz: a8a587e4-61df-40ce-a85f-c4eecb067e8f  NKC: xx0022062  NTA: 071968105  SELIBR: 303672  SUDOC: 083984178  VIAF: 85440310   WorldCat (עם VIAF): 85440310
אדריאנוס החמישי

האפיפיור אדריאנוס החמישי (בלטינית: Adrianus V;‏ 11 ביולי 1205 - 18 באוגוסט 1276), היה האפיפיור מ-11 ביולי 1276 עד מותו כחודש לאחר מכן.
ביוגרפיה

אוטובונו דה פיצ'י נולד ב-11 ביולי 1205 בג'נובה, והשתייך למשפחה פיאודלית מליגוריה, הרוזנים של לאבאנה.
משרתו הכנסייתית הראשונה החלה בשנת 1243, כאשר הוא מונה לכומר אפיפיורי. לאחר מכן הוא קיבל מספר בנפיקיום כנסייתיים, והפך לארכידיאקון בבולוניה (1244) ופארמה (1244 / 1248–1255), קנון וקנצלר של הקתדרלה בריימס (1243-1250), קנון ודיקן בפיאצ'נצה 1247) וקאנון של הקתדרלה בפריז (1244 / 1245–1270). בדצמבר 1251 הוא מונה לקרדינל דיאקון של סן אדריאנו על ידי דודו אינוקנטיוס הרביעי. הוא היה גם הכומר הראשי של בזיליקת סנטה מריה מג'ורה הפטריארכלית (1262).
הוא נשלח לאנגליה בשנת 1265 על ידי קלמנס הרביעי כדי לתווך בין הנרי השלישי, מלך אנגליה לבין הברונים שלו, ולהטיף למסעי הצלב. הוא נשאר שם במשך מספר שנים כנציג האפיפיור, מאוקטובר 1265 עד יולי 1268. עמדתו הדיפלומטית הייתה כזו, ששמו עדיין נזכר על החוק העתיק ביותר של החוק האנגלי, חוק מרלבורו משנת 1267, שבו הכותרת הרשמית מזכירה כעד "הלורד אוטובון, אז הנציג באנגליה". (בנציגות הזאת שירת גם דיפלומט צעיר אחר, לימים בוניפקיוס השמיני) בחודש אפריל 1268 הוא הוציא סדרה של קנונים, אשר היוו את הבסיס של החוק הכנסייה באנגליה עד הרפורמציה הפרוטסטנטית במהלך המאה ה-16.
לפיצ'י היה קשר רחוק להנרי השלישי; אחותו התחתנה עם תומאס, רוזן פלנדריה, שהיה בן דודו של אשתו של הנרי, אלינור מפרובנס.
בהשפעתו של שארל הראשון, מלך נאפולי וסיציליה, הוא נבחר לאפיפיור במקום אינוקנטיוס החמישי ב-11 ביולי 1276, אך הוא מת בוויטרבו ב-18 באוגוסט 1276 ממחלה, מבלי שהוסמך מעולם לכהונה. אדריאנוס החמישי היה האפיפיור השלישי ב"שנת ארבעת האפיפיורים" - 1276.
הוא ביטל את הבולה אפיפיורית של גרגוריוס העשירי על ניהול קונקלווה, אך מת לפני שחוקק תקנות חדשות, ובמקומו נבחר יוחנן העשרים ואחד לאפיפיור.
הערות שוליים

↑  Alban Butler and Paul Burns, Butler's Lives of the Saints, Vol. 9, (Burns & Oates, 2000), 131.
↑  Howell, Margaret (1998). "Eleanor of Provence: Queenship in 13th Century England", p.154. Blackwell Publishing, Malden Massachusetts.
| 0 | 1 | 2 |
| --- | --- | --- |
| הקודם: אינוקנטיוס החמישי | אפיפיור (רשימת האפיפיורים) | הבא: יוחנן העשרים ואחד |
| --- | --- |
בקרת זהויות :  NLI: 987007397419705171  GND: 118544357  ICCU: BVEV140282  ISNI: 0000 0001 1452 1665  LCCN: n84233791  SUDOC: 133838846  VcBA: 495/49625  VIAF: 93573791   WorldCat (עם VIAF): 93573791
אדוות מורלט

חלקו הממשי של אדוות מורלט. ניתן לראות באמצע את צורת גל הסינוס האופיינית הדועכת ככל שמתרחקים מנקודת האמצע
אַדְוַת מורלט או אַדְוַת גאבור (באנגלית: Morlet wavelet או Gabor wavelet ) היא אדווה (אנ') המורכבת מאקספוננט מרוכב המוכפל בפונקציית גאוסיין. חלקה הממשי של אדוות מורלט דומה במרכזה לגל סינוס. ככל שמתרחקים מאמצעה של האדווה גל הסינוס דועך לעבר קו האפס. אדוות מורלט שימושיות מאוד כאשר רוצים לאפיין עבור סדרה עתית שינויים לאורך הזמן בהרכב התדרים היוצרים אותה באמצעות התמרת wavelet. במקרה זה משמשים אדוות מורלט ליצירת גרף לאנליזת תדר זמן (Time–frequency analysis).
היסטוריה

הפיזיקאי זוכה פרס נובל דניס גאבור הציג בשנת 1964 דרך ליצירת אנליזת תדר-זמן באמצעות סינוסואידים מבוססי חלון זמן סינוסואידי. הצגה זו התבססה על רעיונות מתחום הפיזיקה הקוונטית, וסיפקה את הטרייד אוף האידיאלי בין רזולוציה בזמן ורזולוציה במרחב התדר. בשנת 1984 השתמש הגאופזיקאי ג'ין מורלט (אנ') ברעיונותיו של גאבור והציג לראשונה פורמליזציה מתמטית של התמרת אדווה רציפה (אנ').
הגדרה

האקספוננט המרוכב מוגדר כ:
כאשר i הוא מספר היחידה המדומה. M קבוע המשקף את המשרעת של הסינוס. f הוא התדר של הסינוס, מספר המחזורים שהגל עובר ליחידת זמן t.
גאוסיין מוגדר כ:
{\displaystyle Gaussian\left(t\right)=Ae^{-{\frac {(t)^{2}}{2s^{2}}}}}
כאשר לשם הפשטות הוסר פרמטר הקובע את מרכוז הגאוסיין בנקודה שונה מאפס על ציר  t.  s הוא קבוע השווה לסטיית התקן של פונקציית הגאוסיין. כלומר:  s={\frac {n}{2\pi f}} .  n הוא קבוע המשקף את מספר המחזורים של האדווה, ו- f הוא התדר של הסינוס שמוכפל בגאוסיין.
כאשר משתמשים באדוות מורלט על מנת לבצע אנליזת תדר זמן פקטור  n קובע את הטרייד אוף בין דיוק בזמן לדיוק בתדר. ככל שפקטור  n גדול יותר כך הדיוק בזמן פוחת אך הדיוק בתדר עולה. בעצם פקטור  n מגדיל את הרוחב של הגאוסיין שמשמש ליצירת האדווה. ככל שהרוחב יותר גדול כך שינויים מאוד מהירים בהרכב התדרים בזמן עלול להתפספס. מנגד רוחב גדול יותר יכול לתפוס יותר טוב פעילות דומיננטית בתדרים מסוימים לאורך זמן.
כדי לקבל את אדוות מורלט מכפילים בין 2 הפונקציות מקבלים:
{\displaystyle MorletWavelet\left(t\right)=Ae^{-{\frac {(t)^{2}}{2s^{2}}}}}e^{i2\pi ft}
כאשר  A={\frac {1}{(s{\sqrt {\pi }})^{\frac {1}{2}}}} הוא פקטור סילום (scaling factor) שמשתנה בין כל תדר לתדר.
שימושים

אדוות מורלט משמשות ליצירת אנליזת תדר זמן, אנליזה נפוצה במדעי המוח. כאשר פעילות מוחית מופיעה בצורה עקבית בתדר מסוים אך הפאזה שלה אינה קבועה, שימוש בטכניקות קלאסיות כמו פוטנציאלים קשורי-אירוע תיכשל באיתור הפעילות. עם זאת כיוון שאדוות מורלט משתמשות בפונקציית אקספוננט המרוכב היא אפקטיבית עבור איתור פעילות בפאזה משתנה. בנוסף, פעילות מוחית ובפרט כזו הנמדדת באמצעות רישומי EEG, היא לרוב אינה פעילות סטציונרית. כלומר מדדים שוליים של הפעילות, כמו ממוצע או סטיית תקן, אינם קבועים בזמן. אנליזת תדר זמן מבוססת אדוות מורלט לא מניחה סטציונריות על כלל הפעילות, אלא רק על האזורים בהם הסינוס המרוכב דומיננטי. הנחה שכזו לרוב כן מתקיימת במידע מרישומי מוח.
לקריאה נוספת

Cohen, M. X. (2014). Analyzing neural time series data: theory and practice. MIT press
אדוות מורלט מעל המישור המרוכב.
אברהם גוטלוב ורנר

| --- | --- |

 לידה:  25 בספטמבר 1749 Osiecznica, רפובליקת פולין 
 פטירה:  30 ביוני 1817 (בגיל 67) דרזדן, ממלכת סקסוניה 
 ענף מדעי:  גאולוגיה
 מקום מגורים:  גרמניה
 מקום לימודים:  אוניברסיטת פרייבורג  אוניברסיטת פרייברג לכרייה ולטכנולוגיה  אוניברסיטת לייפציג 
 מנחה לדוקטורט:  Johann Carl Gehler 
 מוסדות:  אוניברסיטת פרייברג לכרייה ולטכנולוגיה 
 תלמידי דוקטורט:  פרידריך מוס, כריסטיאן סמואל וייס 
 פרסים והוקרה:  עמית כבוד של החברה המלכותית של אדינבורו 
 הערות:  סוג של סקפוליט שנקרא ורנריט (Wernerite) על שמו
 תרומות עיקריות
 יסודות בסטרטיגרפיה
 
אברהם גוטלוב ורנר (בגרמנית: Abraham Gottlob Werner;‏ 25 בספטמבר 1749 – 30 ביוני 1817) היה גאולוג גרמני שפיתח תאוריה על השיכוב של קרום כדור הארץ, וטבע את המונח נפטוניזם.
תולדות חייו

ורנר נולד בעיר והראו (Wehrau) בשלזיה הפרוסית (כיום אושטניצה שבשטח פולין). משפחתו הייתה מעורבת בתעשיית המכרות במשך שנים ארוכות. אביו, אברהם דוויד ורנר, היה מנהל עבודה בבית יציקה בווהראו. ורנר למד את תורת המכרות בפרייברג (1771-1769), ואחר כך משפטים ומדעים בלייפציג (1775-1771). לאחר לימודיו, בשנת 1775, התמנה ורנר כמפקח ומורה לכרייה ומינרלוגיה באוניברסיטת פרייברג לכרייה ולטכנולוגיה (Technische Universität Bergakademie Freiberg) – האוניברסיטה הוותיקה בעולם לכרייה, מוסד קטן אך רב השפעה. בהיותו בלייפציג החל להתעניין בזיהוי שיטתי וסיווג של מינרלים, ובתוך שנה (1774) פרסם את ספר הלימוד המודרני הראשון במינרלוגיה תיאורית, "על המאפיינים החיצוניים של מינרלים" (Von den äusserlichen Kennzeichen der Fossilien). במהלך הקריירה שלו פרסם ורנר מעט מאוד, אך שמעו כמורה הלך לפניו ברחבי אירופה, והוא משך אליו תלמידים רבים שהפכו לממשיכי דרכו והפיצו את פרשנותו בארצות מוצאם. כך למשל, אלכסנדר פון הומבולדט, פרידריך מוס, רוברט ג'יימסון שהפך לפרופסור באדינבורו, ואנדרס מנואל דל ריו שגילה את הוונדיום. סגנון הרצאתו היה סוקראטי, והוא פיתח הבנה להשלכות הרחבות ויחסי הגומלין של הגאולוגיה בקרב תלמידיו, שהיו קהל נלהב וקשוב.
לרוע המזל, סבל ורנר מבריאות לקויה במשך כל חייו וניהל אורח חיים של קיום שקט בפרייברג וסביבתה. בצעירותו היה אספן נלהב של מינרלים, אך הוא נטש תחום זה לחלוטין מאוחר יותר בחייו. אין שום ראיות לכך שהוא יצא אי פעם במהלך חייו הבוגרים מגבולות סקסוניה. הוא נפטר בדרזדן מסיבוכים שנגרמו, על פי המסופר, מחרדות לגורלה של מולדתו סקסוניה במהלך המלחמות הנפוליאוניות.